Martin Hinteregger
Martin Hinteregger (født d. 7. september 1992) er en østrigsk tidligere professionel fodboldspiller, som i dag spiller for amatørholdet  SGA Sirnitz.

Klubkarriere

Red Bull Salzburg 
Hinteregger begyndte sin karriere hos Red Bull Salzburg, hvor han gjorde sin professionelle debut i 2010.

Hinteregger var i sin tid hos Salzburg med til at vinde den østrigske Bundesliga og den østrigske pokaltunering 4 gange.

Leje til Borussia Mönchengladbach 
Hinteregger blev udlejet til Borussia Mönchengladbach i januar 2016.

FC Augsburg 
Hinteregger skiftede permanent til FC Augsburg i august 2016.

Eintracht Frankfurt 
Hinteregger skiftede i januar 2019 til Eintracht Frankfurt på en lejeaftale, som blev gjort permanent i juli af samme år.

Kort efter at Hinteregger havde spillet en vigtig rolle i Frankfurt vandt Europa League-finalen i 2022, annoncerede den kun 29-årige Hinteregger, at han ville gå på pension fra professionelt fodbold. Han forklarede dette, med at han havde mistet glæden og motivationen for at spille fodbold. Den chokerende nyhed kom kort efter, at Hinteregger havde modtaget stærk kritik, for at have lavet en lokalt fodboldtunering i hans hjemby med Heinrich Sickl, en tidligere nynazist. Hinteregger distancerede sig fra Sickl efter kritikken, dog det vides ikke om den kritik han modtog, var en del af grunden til hans beslutning om at gå på pension.

SGA Sirnitz 
I juli 2022 annoncerede amatørklubben SGA Sirintz, hvor Hinteregger havde spillet som barn, at han ville skifte til holdet, som på tidspunktet var placeret i den femte bedste østrigske række.

Landsholdskarriere

Ungdomslandshold 
Hinteregger har repræsenteret Østrig på flere ungdomsniveauer.

Seniorlandshold 
Hinteregger debuterede for Østrigs landshold den 19. november 2013. Han var del af Østrigs trupper til EM 2016 og EM 2020.

Titler 
Red Bull Salzburg

 Østrigske Bundesliga: 4 (2011-12, 2013-14, 2014-15, 2015-16)
 ÖFB-Cup: 4 (2011-12, 2013-14, 2014-15, 2015-16)
Eintracht Frankfurt
 UEFA Europa League: 1 (2021-22)

Individuelle

 UEFA Europa League Sæsonens hold: 1 (2021-22)

Kilder

Eksterne henvisninger 

Fodboldspillere fra Østrig
Fodboldlandsholdsspillere fra Østrig
Fodboldspillere fra Red Bull Salzburg
Fodboldspillere fra Borussia Mönchengladbach
Fodboldspillere fra FC Augsburg
Fodboldspillere fra Eintracht Frankfurt
Deltagere ved det europæiske mesterskab i fodbold 2016
Deltagere ved det europæiske mesterskab i fodbold 2020